חוק הלוואות לשכר לימוד

{{ח:התחלה}}
{{ח:כותרת|חוק הלוואות לשכר לימוד, התשס״ב–2002}}

{{ח:פתיח-התחלה}}
{{ח:מאגר|2000328}} {{ח:תיבה|ס״ח תשס״ב, 92|חוק הלוואות לשכר לימוד|https://fs.knesset.gov.il/15/law/15_lsr_300444.pdf}}; {{ח:תיבה|תשס״ג, 207|תיקון|https://fs.knesset.gov.il/15/law/15_lsr_300614.pdf}}, {{ח:תיבה|394|חוק התכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנת הכספים 2003 ו־2004)|https://fs.knesset.gov.il/16/law/16_lsr_299931.pdf}}.
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשס״ג־2}}
{{ח:ת}} בחוק זה –
{{ח:ת|סוג=הגדרה}} ”חוק המועצה להשכלה גבוהה“ – {{ח:חיצוני|חוק המועצה להשכלה גבוהה|חוק המועצה להשכלה גבוהה, התשי״ח–1958}};
{{ח:ת|סוג=הגדרה}} ”מוסד“ – מוסד שהוא אחד מאלה:
{{ח:תתת|(1)}} מוסד שקיבל הכרה לפי {{ח:חיצוני|חוק המועצה להשכלה גבוהה#סעיף 9|סעיף 9 לחוק המועצה להשכלה גבוהה}};
{{ח:תתת|(2)}} מוסד שקיבל תעודת היתר או אישור לפי {{ח:חיצוני|חוק המועצה להשכלה גבוהה#סעיף 21א|סעיף 21א לחוק המועצה להשכלה גבוהה}};
{{ח:תתת|(3)}} מוסד שהתואר שהוא מעניק הוכר לפי {{ח:חיצוני|חוק המועצה להשכלה גבוהה#סעיף 28א|סעיף 28א לחוק המועצה להשכלה גבוהה}};
{{ח:תתת|(4)}} {{ח:הערה|(נמחקה);}}
{{ח:ת|סוג=הגדרה}} ”מועצה להשכלה גבוהה“ – המועצה להשכלה גבוהה כמשמעותה {{ח:חיצוני|חוק המועצה להשכלה גבוהה|בחוק המועצה להשכלה גבוהה}};
{{ח:ת|סוג=הגדרה}} ”סטודנט“ – אזרח ישראלי או תושב ישראל הלומד במוסד לקראת תואר אקדמי ראשון.

{{ח:סעיף|2|זכאות להלוואה|תיקון: תשס״ג}}
{{ח:תת|(א)}} סטודנט זכאי, בתקופת הזכאות לפי {{ח:פנימי|סעיף 3|סעיף 3}}, לגבי כל אחת משנות הלימודים שהוא לומד בפועל בישראל או באזור, להלוואה בשיעור שלא יעלה על גובה שכר הלימוד השנתי במוסדות שהמדינה משתתפת בתקציביהם או בשיעור שלא יעלה על גובה שכר הלימוד שהוא נדרש לשלם בעבור לימודיו במוסד שבו הוא לומד, הנמוך מביניהם; שר האוצר יקבע תנאים ואמות מידה לקביעת שיעור ההלוואה, בין השאר בהתחשב במצבו החברתי והכלכלי של הסטודנט; בסעיף קטן זה, ”אזור“ – כהגדרתו {{ח:חיצוני|תקנות שעת חירום (יהודה והשומרון וחבל עזה – שיפוט בעבירות ועזרה משפטית)|בחוק להארכת תוקפן של תקנות שעת חירום (יהודה והשומרון וחבל עזה – שיפוט בעבירות ועזרה משפטית), התשכ״ח–1967}}.
{{ח:תת|(ב)}} על אף האמור בסעיף קטן (א), סטודנט הזכאי להשתתפות, מלאה או חלקית, בשכר הלימוד שהוא נדרש לשלם בעבור לימודיו, במוסד שבו הוא לומד, מאוצר המדינה או מכספי רשויות מקומיות או מכוח הסכם קיבוצי (להלן – סכום ההשתתפות), זכאי להלוואה כאמור בסעיף קטן (א) בניכוי סכום ההשתתפות; שר האוצר ושר החינוך יקבעו תקנות לביצוע סעיף קטן זה; בסעיף קטן זה, ”הסכם קיבוצי“ – הסכם קיבוצי כמשמעותו {{ח:חיצוני|חוק הסכמים קיבוציים|בחוק הסכמים קיבוציים, התשי״ז–1957}}, לרבות צו הרחבה, כמשמעותו {{ח:חיצוני|חוק הסכמים קיבוציים|בחוק האמור}}, והסדר קיבוצי בכתב.

{{ח:סעיף|3|תקופת הזכאות}}
{{ח:תת|(א)}} תקופת הזכאות לפי חוק זה תהיה למשך תקופת הלימודים לתואר אקדמי ראשון שלקראתו לומד הסטודנט, הנהוגה במוסדות שהמדינה משתתפת בתקציביהם, או למשך תקופת הלימודים לתואר כאמור הנהוגה במוסד שבו לומד הסטודנט, הקצר שביניהם.
{{ח:תת|(ב)}} על אף הוראות סעיף קטן (א), רשאי שר האוצר, בהסכמת שר החינוך, ובהתייעצות עם המועצה להשכלה גבוהה, לקבוע תקופות זכאות אחרות, בשים לב, בין השאר, לסוג התואר או לסוג המוסד שבו מתקיימים הלימודים.

{{ח:סעיף|4|זכאות להלוואה לתואר אחד בלבד}}
{{ח:ת}} סטודנט זכאי להלוואה לפי הוראות חוק זה, בעבור לימודים לתואר אקדמי ראשון אחד בלבד.

{{ח:סעיף|5|העברת ההלוואה}}
{{ח:ת}} שר האוצר יקבע את אופן העברת ההלוואה לסטודנט.

{{ח:סעיף|6|תנאי ההלוואה}}
{{ח:תת|(א)}} שר האוצר, בהסכמת שר החינוך, ובאישור ועדת החינוך והתרבות של הכנסת יקבע את תנאי ההלוואה, לרבות הבטוחות הנדרשות ממקבל ההלוואה, מועדי קבלת ההלוואה, גובה הריבית שתישא ההלוואה, התנאים להחזר ההלוואה ומועדי ההחזר, וכל תנאי אחר הקשור בהם.
{{ח:תת|(ב)}} בתקנות לפי סעיף קטן (א) רשאי השר לקבוע כאמור באותו סעיף קטן תנאי הלוואה שונים לסוגים שונים של סטודנטים, בהתאם לאמות מידה חברתיות וכלכליות שיקבע כאמור.

{{ח:סעיף|7|ביצוע ותקנות}}
{{ח:ת}} שר האוצר ושר החינוך ממונים על ביצוע חוק זה והם רשאים להתקין תקנות בכל הנוגע לביצועו.

{{ח:סעיף|8|תחילה|תיקון: תשס״ג}}
{{ח:ת}} תחילתו של חוק זה ביום ה׳ בתשרי התשס״ד (1 באוקטובר 2003).

{{ח:חתימות|נתקבל בכנסת ביום ט׳ בטבת התשס״ב (24 בדצמבר 2001).}}
* '''אריאל שרון'''
ראש הממשלה
* '''סילבן שלום'''
שר האוצר
* '''לימור לבנת'''
שרת החינוך
* '''משה קצב'''
נשיא המדינה
* '''אברהם בורג'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]